पंजाब से एनआरआईज का हो रहा है मोह भंग : बिट्टू
सरकारकी गलत नीतियों के कारण एनआरआई का पंजाब से मोह भंग होने लगा है, क्योंकि कोई सुनवाई होने की वजह से एनआरआई यहां आने से हिचकिचाने लगे हैं। यह आरोप इंडियन नेशनल ट्रेड यूनियन कांग्रेस (इंटक) के एनआरआई प्रेसिडेंट जगतार सिंह बिट्टू सर्किट हाउस में प्रेस कॉन्फ्रेंस में लगाए। उन्होंने बताया कि वे 30 साल पहले यूरोप चले गए थे। वहां के एनआरआईज का कहना है कि सरकारी मशीनरी का गलत इस्तेमाल करके कई शातिर पंजाब में पड़ी उनकी जायदादों के जाली दस्तावेज बनवा अपने नाम करवा लेते हैं और समय पर उनकी कोई सुनवाई नहीं हो रही है।
पंजाब सरकार की ओर से बनाए गए एनआरआई थानों के बारे में पूछने पर उन्होंने बताया कि विदेशों में ज्यादातर पंजाबी जाब करते हैं, ऐसे में उनके पास लंबे चलने वाले केस लड़ने के लिए समय ही नहीं होता और वह कोर्ट-कचहरी से दूर रहने को ही तरजीह देते हैं। वहीं इंटक के नेशनल प्रेसिडेंट दिनेश सुंदरियाल ने पंजाब की अकाली-भाजपा सरकार पर युवाओं को नशों में धकेलने का आरोप लगाते कहा कि अपने स्वार्थ के लिए सत्ताधारी युवा पीढ़ी को गर्त में धकेल रहे हैं। इतना ही नहीं केंद्र राज्य सरकार को गरीब किसानों और मजदूरों की भी कोई परवाह नहीं है। जहां दुखी किसान खुदकुशी कर रहे हैं, वहीं मजदूरों से बिना रजिस्ट्रेशन फैक्ट्रियों प्राइवेट सेक्टर में काम लिया जाता है।
उन्होंने बताया कि केंद्र सरकार की तरफ लोडिंग-अन लोडिंग करने वाले पल्लेदारों के 3 करोड़ से ज्यादा और पंजाब सरकार की ओर 48 लाख बकाया हैं। नेशनल प्रेसिडेंट ने बताया कि वे जल्द ही दिल्ली में केंद्र सरकार के समक्ष किसानों और मजदूरों की समस्याएं उठाने के अलावा स्कूलों में उनके बच्चों की एडमिशन के लिए 25 प्रतिशत कोटा फिक्स करने की मांग भी करेंगे। इस मौके पर एनआरआई इंटक के जनरल सेक्रेटरी जरनैल सिंह, स्टेट प्रेसिडेंट मलविंदर सिंह लक्की, जनरल सेक्रेटरी लेख राज शर्मा, करनैल सिंह भाटिया, अशोक गुप्ता, उपिंदर सिंह, राजन गुप्ता आदि मौजूद थे।
इंडियन नेशनल ट्रेड यूनियन कांग्रेस के मेंबर्स ने पंजाब सरकार पर गंभीर आरोप लगाए।
hin_Deva hin_Deva hin_Deva hin_Deva hin_Deva